Gedagte vir die dag: Wyse rentmeesterskapFoto: teachingthem.com Christus het sommige as apostels gegee, ander as profete, ander as evangeliste, en ander as herders en leraars, om God se mense toe te rus vir hulle dienswerk. Hulle werk is om Christus se liggaam op te bou. (Efesiërs 4:11-12) Goeie leiers verstaan dat delegering nie bloot beteken om opdragte te vermy of take wat jy nie wil doen nie af te skuif op ander nie. Leiers se taak is om ander te ontwikkel sodat hulle weer ander kan help ontwikkel. Delegering is noodsaaklik vir almal wat betrokke is: die leiers, dié wat saam met die leiers werk en vir dié wat bedien word. Sonder delegering is leiers oorlaai, helpers is onbenut en mense word nie genoegsaam bedien nie. God belowe dat goeie delegering lei tot wyse rentmeesterskap van almal se tyd en hulpbronne. Watter taak kan jy delegeer wat iemand anders kan laat groei en jou meer effektief kan maak in jou werk?